hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en en en hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy
Տեղադրված է Փետրվար 3, 2021 at Փետրվար 3, 2021 կողմից
Որքան մեր ազգային առաքելությունը լավ կատարենք, այնքան աղետներն ավելի քիչ կլինեն։ Տապալել ենք մեր առաքելությունը, կորցրել ենք մեր բնօրրանի մի մասը։ Եթե ստեղծենք գիտելիքահեն տնտեսություն, կառուցենք գիտելիքի և ուժեղ կրթական համակարգի վրա հիմնված հասարակություն, լինենք ազգային արժեքների կրող, պահպանող ու տարածող, կունենանք բոլորովին այլ որակի պետություն, քան այն, ինչ ունենք այսօր, երբեմն ցատկելով, երբեմն էլ դանդաղ փոփոխություններ բերելով։
Գիտության զարգացումը պետք է լինի ոչ միայն համազգային հպարտության գործոն, այլեւ ազգային անվտանգության, տնտեսության զարգացման, նոր աշխատատեղերի ստեղծման, միջազգային ասպարեզում պետության մրցունակության եւ հեղինակության բարձրացման երաշխիք: Գիտության եւ կրթության ոչ արդիականությունը հանդիսացել է գիտական ներուժի արտահոսքի պատճառ եւ նվազեցրել ինովացիոն հնարավորությունները։
Հայաստանում գիտակրթական համակարգի բարեփոխումները պետք է ենթադրեն ռազմավարական հայեցակարգի մշակում` միաժամանակ պահպանելով արդեն իսկ գոյություն ունեցող գիտակրթական բարձր արժեքներն ու չափանիշները, հիմնարար եւ կիրառական գիտությունների զարգացումը` պետական ֆինանսավորման ավելացմամբ միջազգային ստանդարտներին գոնե մոտ մասնաբաժնով ՀՆԱ-ում, և պետական պատվերով։ Պետությունը գիտական մտքի զարգացման համար ունի կարևորագույն առաքելություն՝ խթանել միջազգային եւ ազգային գիտական ծրագրերը, կառավարման համակարգի կատարելագործմամբ ու վարչարարական անհարկի միջամտությունները վերացնելով, ազատելով գիտական նշանակություն ունեցող ներկրվող սարքավորումները բոլոր տեսակի հարկերից ու մաքսերից, բյուջետային հատկացումներ նախատեսելով գիտական սարքավորումներ ձեռք բերելու, ԲՈՒՀ-երը դասավանդման ժամանակակից տեխնիկական միջոցներով արդիականացնելու, գիտահետազոտական հաստատությունները տեխնիկապես վերազինելու համար։ Վերոնշյալը նախադրյալներ կստեղծի մասնագիտական հիմնարկներից եւ ԲՈՒՀ-երից երիտասարդ կադրերի արտահոսքը կանխելու, պրոֆեսորադասախոսական, գիտական անձնակազմի երիտասարդացման նպատակներով երիտասարդ գիտնականների համար բարձր աշխատավարձով հաստիքներ ստեղծելու, ասպիրանտուրայի տեղերը կրկնապատկելու համար։ Գիտելիքահեն տնտեսություն ստանալու նախապայման է գիտություն-արտադրություն կապի խթանումը, պետական եւ մասնավոր ֆինանսական ու նյութական միջոցների ներգրավմամբ տեխնոպարկերի ստեղծումը՝ նրանց նկատմամբ կիրառելով արտոնյալ հարկային համակարգ։ Զուգահեռաբար պետք է խորացնել համագործակցությունը ՀՀ պաշտպանության նախարարության եւ Հայաստանի գիտական հաստատությունների միջեւ` Հայաստանում արտադրելով զինատեսակներ, որոնք կավելացնեն հայրենի գիտությանն իջեցվող ռազմական պատվերների ծավալը:
Իրատեսական քայլեր/ծրագրեր, պետական միջոցների արդյունավետ կառավարում պլյուս իրական պրոֆեսիոնալների ներուժ․․․․ և ոչ հեռավոր ապագայում գիտական մտքի զարգացումը մեր երկրում երաշխավորված է։
Ձեզ կարող է հետաքրքրել նաև
Տեղադրվել է - Փետրվար 1, 2021 0
ժամանակին կուսակցությունները քաղաքական գործընթացների մեջ ունեին էֆեկտիվ դերակատարություն, եթե չասենք՝ վճռորոշ: Գտնվելով քաղաքական գործընթացների կիզակետում՝ այսպես, թե այնպես, նրանք հանդիսանում…
Տեղադրվել է - Հունվար 30, 2021 0
Խաղաղության մասին կամ ինչպես են խաղաղություն քարոզելով մոտեցնում պատերազմը: Ժամանակ առ ժամանակ ինչ-որ մարդիկ շահարկում են խաղաղության թեման: Թե բա…
Հանրապետության նախագահ Արմեն Սարգսյանի ելույթը ութերորդ գումարման Ազգային ժողովի առաջին նիստում
Տեղադրվել է - Օգոստոս 2, 2021 0
Վեհափա՛ռ Տեր, Հարգելի՛ նախագահող, Հարգելի՛ պատգամավորներ, Շնորհավորում եմ ութերորդ գումարման Ազգային ժողովի առաջին նիստի առիթով: Շնորհավորում եմ խորհրդարան անցած քաղաքական…
Քաղաքականության և քաղաքական մեր դաշտի թարմացման անհրաժեշտության մասին
Տեղադրվել է - Օգոստոս 23, 2022 0
Երկիր, ժողովուրդ, պետության կառավարելու, փոխհարաբերությունները ազգօգուտ, արդյունավետ ձեվով կարգավորելու համար իրոք շատ լուրջ գիտելիքներ, կարողություն և փորձ է պետք: Այդ…
Հատուկ Սերժ Սարգսյանի, փեսաների, դրածոների, իրենց վեցերի, ճտերի և նախկին ու ներկա ծախած ու ծախվածների համար։
Տեղադրվել է - Փետրվար 22, 2021 0
Նախ Ղարաբաղ չի այլ Արցախ և եթե 2018 թվականի ձեզ մերժելը հակա Արցախյան շարժում էր, ապա ինչո՞ւ չկանխեցիք այդ շարժումը,…
Leave a comment Չեղարկել պատասխանը
Ձեր էլ. Փոստի հասցեն չի հրապարակվի:
Պահպանեք իմ անունը, էլփոստը և վեբ-կայքը այս բրաուզերում `հաջորդ անգամ մեկնաբանություն տալու համար:
Մուտքագրեք վերևում ցուցադրված տեքստը.:
Քաղաքականության և քաղաքական մեր դաշտի թարմացման անհրաժեշտության մասին
ԱՐՑԱԽԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՀԱՅՏԱՐԱՐՈՒԹՅՈՒՆԸ
ՀՀ Վարչապետ Նիկոլ Փաշինյանին
© 2020 Արդարություն Կուսակցություն: Բոլոր իրավունքները պաշտպանված են: